Page:Three excellent and at present very fashionable songs.pdf/3

 Sae cheery will ye be lassie,

I’ the braes o' Birniebouzle;

Donald Gun and me lassie,

ever will attend ye.

Though we hae nouther milk nor meal,

Nor lamb nor mutton, beaf nor veal,

We'll sank the porpy an' the seal,

And that's the way to send ye.

An' ye sal gang sae braw lassie,

at the kirk o' Birniebouzle;

Wi littit brogs and a, lassie,

wow but ye'll be vaunty:

An' ye sal wear, when you are wed,

The kirtle and the highland plaid,

An' sleep upon a feather bed,

Sae cozy and sae canty.

If ye will marry me laddie,

at the kirk o' Birniebouzle,

My chiefest aim shall be laddie

ever to content ye:

I'll bait the line and bear the pail,

An' row the boat and spread the sail,

An' dadd the clotters wi' a flail,

To make our tatoes plenty.